CELEX: 32014R0811
Language: hr
Date: 2014-07-25 00:00:00
Title: Uredba Vijeća (EU) br. 811/2014 od 25. srpnja 2014. o izmjeni Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine

25.7.2014   
            
            
               HR
            
            
               Službeni list Europske unije
            
            
               L 221/11
            
         UREDBA VIJEĆA (EU) br. 811/2014
   od 25. srpnja 2014.
   o izmjeni Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (1),
   uzimajući u obzir zajednički prijedlog Visoke predstavnice Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Uredbom Vijeća (EU) br. 269/2014 (2) omogućuje se provedba određenih mjera predviđenih Odlukom 2014/145/ZVSP te predviđa zamrzavanje financijskih sredstava i gospodarskih izvora fizičkih osoba odgovornih za djelovanja ili politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine odnosno stabilnost ili sigurnost u Ukrajini, fizičkih osoba koje aktivno podupiru ili provode takva djelovanja ili politike ili koje ometaju rad međunarodnih organizacija u Ukrajini te fizičkih ili pravnih osoba, subjekata ili tijela povezanih s njima; pravnih osoba, subjekata ili tijela koji podupiru, materijalno ili financijski, djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine; ili pravnih osoba, subjekata ili tijela na Krimu ili u Sevastopolju čija je imovina prenesena u suprotnosti s pravom Ukrajine ili pravnih osoba, subjekata ili tijela koji su imali koristi od tog prijenosa imovine.
            
         
               (2)
            
            
               Dana 22. srpnja 2014. Vijeće je odlučilo proširiti mjere ograničavanja s ciljem obuhvaćanja pojedinaca ili subjekata koji aktivno materijalno ili financijski podupiru ruske donositelje odluka koji su odgovorni za pripajanje Krima ili destabilizaciju istočne Ukrajine ili imaju koristi od tih donositelja odluka.
            
         
               (3)
            
            
               Vijeće je 25 srpnja 2014. donijelo Odluku 2014/499/ZVSP (3) o izmjeni Odluke 2014/145/ZVSP kojom se predviđa da se izmijenjenim kriterijima za uvrštavanje na popis obuhvate fizičke ili pravne osobe koje aktivno materijalno ili financijski podupiru ruske donositelje odluka koji su odgovorni za pripajanje Krima ili destabilizaciju istočne Ukrajine ili imaju koristi od tih donositelja odluka.
            
         
               (4)
            
            
               Ta mjera obuhvaćena je područjem primjene Ugovora i stoga je za njezinu provedbu potrebna regulatorna mjera na razini Unije, osobito kako bi se osigurala njezina ujednačena primjena u svim državama članicama.
            
         
               (5)
            
            
               Uredbu (EU) br. 269/2014 trebalo bi stoga na odgovarajući način izmijeniti.
            
         
               (6)
            
            
               Kako bi se osigurala učinkovitost mjera predviđenih ovom Uredbom, ova Uredba treba odmah stupiti na snagu,
            
         DONIJELA JE OVU UREDBU:
   Članak 1.
   Članak 3. stavak 1. Uredbe (EU) br. 269/2014 zamjenjuje se sljedećim:
   
      „1.   Prilog I. uključuje:
      
                  (a)
               
               
                  fizičke osobe odgovorne za djelovanja ili politike kojima se podrivaju ili ugrožavaju teritorijalnu cjelovitost, suverenitet i neovisnost Ukrajine odnosno stabilnost i sigurnost u Ukrajini, fizičke osobe koje aktivno podupiru ili provode takva djelovanja ili politike ili koje ometaju rad međunarodnih organizacija u Ukrajini te fizičke ili pravne osobe, subjekte ili tijela povezana s njima;
               
            
                  (b)
               
               
                  pravne osobe, subjekte ili tijela koji podupiru, materijalno ili financijski, djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine;
               
            
                  (c)
               
               
                  pravne osobe, subjekte ili tijela na Krimu ili u Sevastopolju čija je imovina prenesena u suprotnosti s pravom Ukrajine ili pravnih osoba, subjekata ili tijela koji su imali koristi od tog prijenosa imovine ili
               
            
                  (d)
               
               
                  fizičke ili pravne osobe, subjekti ili tijela koji aktivno pružaju materijalnu ili financijsku potporu ruskim donositeljima odluka koji su odgovorni za pripajanje Krima i Sevastopolja ili destabilizaciju istočne Ukrajine ili imaju koristi od tih donositelja odluka.”
               
            
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. srpnja 2014.
      
         
            Za Vijeće
         
         
            Predsjednica
         
         S. GOZI
      
   
   
      (1)  SL L 78, 17.3.2014., str. 16.
   
   
      (2)  Uredba Vijeća (EU) br. 269/2014 od 17. ožujka 2014. o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (SL L 78, 17.3.2014., str. 6.)
   
      (3)  Odluka Vijeća 2014/499/ZVSP od 25. srpnja 2014. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (vidi stranicu 15. ovog Službenog lista).